На основу Решења Привредног суда у Крагујевцу 1 Ст бр.22/2013 од 22.07.2013 год., Решења о банкротству стечајног судије Привредног суда у Крагујевцу 1 СТ бр.22/2013 год а у складу са члановима 131,132,133,135 и 136 Закона о стечају (Сл.гл.РС бр.109/09) Националног стандарда бр.5 о начину и поступку уновчења имовине стечајног дужника (Сл.гл.РС бр.13/2010) и на основу сагласности Одбора поверилаца од 21.11.2014 године стечајни управник стечајног дужника

ГИК „1.мај“ АД у стечају - Лапово

Ул.Његошева бр.31

**О Г Л А Ш А В А**

**ПРОДАЈУ СТЕЧАЈНОГ ДУЖНИКА КАО ПРАВНОГ ЛИЦА**

**ЈАВНИМ ПРИКУПЉАЊЕМ ПОНУДА**

Предмет продаје је стечајни дужник као правно лице. Најважнију имовину стечајног дужника чине:

1. Управна зграда у Лапову површине 779m2.
2. Грађевински објекти-фабрички погони укупне површине 17.304 m2 у кругу бетонске базе у Лапову ул.Толстојева – РЈ„Бетоњерка“ са земљиштем у саставу бетонске базе површине 20ha 21ар и 84 m2 и индустријским железничким колосеком.
3. Локали у Лапову – 3 ком. укупне површине 200 m2.
4. Земљиште у својини и са правом коришћења – површине 53,38ha.
5. Грађевинске машине и механизација.
6. Машине и производна опрема, возила, залихе материјала, алат и инвентар.
7. Сепарација на локацији „Морава 5“ у Лапову.
8. Потраживања од дужника стечајног дужника.

**Напомена** : Списак имовине стечаjног дужника која је предмет продаје, као и статус исте, детаљно је приказан у продајној документацији.

Процењена вредност износи ........................................................ 483.894.626,00 дин.

Депозит 20% од процењене вредности износи ........................... 96.778.925,00 дин.

Процењена вредност није минимално прихватљива вредност, нити је на ма који други начин обавезујућа или опредељујућа за понуђача приликом одређивања висине понуде.

Понуде се достављаjу искључиво лично стечајном управнику у Агенцији за стечај „Кодекс“-Крагујевац, Бранка Радичевића 9, најкасније **до 24.03.2015 год. до 1200 h.**

Право учешћа имају сва правна и физичка лица која ;

1. Након добијања профактуре, изврше уплату ради откупа продајне документације у износу од 30.000,00 дин. Профактура се може преузети на адреси ул.Бранка Радичевића бр.9-Крагујевац, уз обавезну најаву стечајном управнику, у периоду од 0900-1300 часова сваког радног дана. Рок за откуп продајне документације је **24.03.2015 године.**
2. Уплате депозита на текући рачун стечајног дужника **105-40899-37** АИК банка филијала Крагујевац или положе неопозиву банкарску гаранцију наплативу на први позив, најкасније 5(пет) радних дана пре одржавања продаје (рок за уплату депозита је **24.03.2015 год**.). У случају да се као депозит положи првокласна банкарска гаранција, оригинал исте се ради провере мора доставити искључиво лично стечајном управнику до **24.03.2015г**. Бранка Радичевића 9 Крагујевац. У обзир ће се узети само банкарске гаранције које буду достављене до назначеног датума. Банкарска гаранција мора важити до **30.04.2015 године.**
3. Потпишу изјаву о губитку права на повраћај депозита. Изјава чини саставни део продајне документације.
4. Приликом преузимања продајне документације потпишу Уговор о чувању поверљивих података.

Имовина се купује у виђеном стању и може се разгледати након откупа продајне документације, сваког радног дана од 0900-1300 часова, а најкасније **7(седам)** дана пре заказане лицитације, уз претходну најаву стечајном управнику.

Прихватају се искључиво запечаћене (затворене понуде) са назнаком на коверти: „Понуда-НЕ ОТВАРАТИ продаја у стечајном поступку“ ГИК „1.мај“АД у стечају Лапово.

**Запечаћена (затворена) коверта са понудом треба да садржи:**

**-**пријаву за учешће на јавном прикупљању понуда потписану лично или од стране овлашћеног лица и доказ да је у питању овлашћено лице;

-безусловну понуду, уз навођење јасно одређеног износа на који понуда гласи;

-доказ о уплати депозита или копију гаранције;

-потписану пријаву о губитку права на повраћај депозита;

-фотокопију пуномоћја овереног пред судом за заступање на јавном отварању писмених понуда, ако отварању присуствује овлашћени представник;

Након уплате депозита, а најкасније до **24.03.2015.** године, потенцијални купци, ради правовремене евиденције, морају предати образац пријаве за учешће на јавном прикупљану понуда стечајном управнику.

**Јавно отварање понуда одржаће се дана 30.03.2015. године у** **12** **часова** **у Крагујевцу, ул. Бранка Радичевића бр.9 ( просторије Агенције за стечај „Кодекс“ ).**

**Регистрација учесника** почиње два сата пре почетка јавног отварања понуда, а завршава се **10 минута** пре почетка јавног отварања понуда, односно у периоду од **10.00** до **11.50** часова, на истој адреси.

Стечајни управник отвара понуде тако што:

* чита правила отварања писаних понуда,
* отвара писане понуде,
* уписује у регистар понуда износ одређен у свакој понуди, као и потврду о уплаћеном депозиту,
* одржава ред на јавном отварању понуда,
* проглашава најбољег понуђача за купца ако је понуђена цена изнад 50% процењене вредности.
* потписује записник.

У складу са Националним стандардом бр.5, стечајни управник је дужан да, ако највиша достављена понуда износи мање од 50% процењене вредности, пре прихватање такве понуде затражи сагласност Одбора поверилаца.

Купопродајни уговор се потписује у року од **5 радних дана** од дана одржавања јавног прикупљања понуда под условом да је новчани износ који је обезбеђен банкарском гаранцијом уплаћен на рачун стечајног дужника.

У случају да за купца у поступку продаје буде проглашено правно или физичко лице које подлеже обавези подношења пријаве Комисији за заштиту конкуренције, сходно одредбама Закона о заштити конкуренције („Сл.гласник РС“бр.51/2009), услови и рокови закључења Уговора биће прилагођени роковима одлучивања Комисије за заштиту конкуренције.

Тек након уплате купопродајне цене од стране купца, a најкасније **15 дана** од дана одржавања продаје јавним отварањем понуда, добијања потврде од стране стечајног дужника о извршеној уплати у целости и потписивања купопродајног уговора, купац стиче право на укњижбу непокретности, док код покретне имовине купац стиче право власништва моментом уплате купопродајне цене.

Ако проглашени купац не потпише записник, не уплати купопродајну цену или не потпише купопродајни уговор у прописаним роковима и на прописан начин, губи право на повраћај депозита, а за купца се проглашава други најбољи понуђач.

Учесницима који на јавном прикупљању понуда нису стекли статус купца или другог најбољег понуђача, депозит (гаранција) се враћа у року од **5 дана** од дана јавног отварања понуда.

Порезе и трошкове који произилазе из закљученог купопродајног уговора у целости сноси купац.

Стечајни управник Коцић Слободан дипл.ецц., Крагујевац, ул. Бранка Радичевића бр.9, контакт телефон: 064/37-55-725 и 034/356-134.